Vinetu (filmas)

Vinetu () – 1963 m. sukurtas vesternas pagal vokiečių rašytojo Karlo Majaus trilogijos apie apačių vadą Vinetu pirmąją dalį. Filmas taip pat žinomas kaip Apačių auksas.

Pagrindiniai aktoriai 
 Aktorius – vaidmuo
 Lex Barker – Čarlis / Old Šeterhendas
 Pierre Brice – Vinetu
 Mario Adorf – Frederikas Santeris
 Marie Versini – Nčo-či, Vinetu sesuo
 Mavid Popovic – Inču-čuna, Vinetu tėvas
 Hrvoje Svob – Kleki-petra
 Gojko Mitic

Turinys 

Laukiniuose Vakaruose tiesiamas geležinkelis, kurio darbams vadovauja Frederikas Santeris. Norėdamas pasipelnyti, jis imasi tiesti bėgius per apačių žemes, taip trumpindamas kelią. Atvykęs patikrinti darbus geodezininkas Čarlis (Old Šeterhendas) netrunka išsiaiškinti tiesą ir, padedamas naujojo draugo Semo Haukinso, pareikalauja nutraukti darbus, kol nekilo karas su indėnais.

Netrukus stovykloje pasirodo ir apačių vado Inču-čunos sūnus Vinetu su savo mokytoju Kleki-petra. Old Šeterhendas pažada per 10 dienų pasišalinti iš apačių žemių, tačiau pasirodę Santerio vyrai su jiems padedančiais kiovų genties indėnais nužudo Kleki-petrą, o Vinetu paima į nelaisvę. Old Šeterhendas padeda jam pabėgti ir netrukus apačiai užpuola stovyklą. Old Šeterhendas su draugais patenka į nelaisvę, tačiu sugeba išlaikyti jam skirtą išbandymą ir tampa kraujo broliais su Vinetu. Šio sesuo Nčo-či jį įsimyli ir ketina vykti į Sent Luisą, kur galėtų mokytis ir taptų Old Šeterhendo žmona. Inču-čuna su Nčo-Či ir Vinetu vyksta į kalnus, kad paimtų ten slepiamo aukso, tačiau po užpuolimo likęs gyvas Santeris seka juos ir užpuola. Old Šeterhendas ir Semas Haukinsas skuba į pagalbą, tačiau pavėluoja ir Inču-čuna su Nčo-či žūna, o Vinetu tampa apačių vadu.

Apdovanojimai 
 „Golden Screen“ apdovanojimas (1964 m.)
 „Bambi Awards“ – Geriausias užsienio aktorius (Pierre Brice) (2 vieta) (1964 m.)

1963 filmai
Italijos filmai
Jugoslavijos filmai
Vakarų Vokietijos filmai
Vesternai
Filmai apie indėnus